[{"text_idx": "#000002", "text": "BusnesCoronafeirwsCOVID-19CymrudigidoleconomiLlywodraeth CymrupandemigPolisitechnolegau digidolUned Ymchwil Economi CymruYmchwil"}, {"text_idx": "#000004", "text": "Mae technolegau digidol wedi\u2019u gosod wrth galon y don bresennol o ddatblygu cymdeithasol ac economaidd. Dywedir bod technolegau fel gwasanaethau cyfrifiadura cwmwl, offer e-fasnach, synwyryddion a roboteg yn trawsnewid prosesau busnes, perthnasoedd rhwng busnesau, a chynhyrchion a gwasanaethau. Gydag ymddangosiad rhwydweithiau band eang cyflym yn sail iddynt, mae technolegau o\u2019r fath yn gymwys i amrywiaeth eang o fusnesau gwasanaeth a gweithgynhyrchu, ac yn galluogi mathau newydd o weithgaredd busnes, ond hefyd yn tarfu ar ffyrdd traddodiadol o wneud pethau."}, {"text_idx": "#000005", "text": "Yng Nghymru, fel mewn rhanbarthau eraill, gwelwyd defnydd o dechnolegau digidol fel un ffordd i fynd i\u2019r afael a\u0302\u2019r heriau cynhyrchiant hirsefydlog i economi Cymru. Amlygwyd eu pwysigrwydd ymhellach yn ystod pandemig coronafeirws (COVID-19), lle mae mabwysiadu a defnyddio technolegau digidol wedi cynyddu."}, {"text_idx": "#000006", "text": "\u201cMae argaeledd a defnydd o\u2019r technolegau hyn wedi helpu i gefnogi gwytnwch busnesau yn ystod y cyfnod hwn, gyda galwadau i adeiladu hyn ymhellach i gefnogi adferiad economaidd ar o\u0302l y pandemig.\u201d"}, {"text_idx": "#000007", "text": "Er bod cydnabyddiaeth i botensial trawsnewidiol technolegau digidol, yn draddodiadol prin fu\u2019r data sy\u2019n dangos sut mae busnesau bach a chanolig yn mabwysiadu ac yn defnyddio technolegau digidol yng Nghymru. Er mwyn mynd i\u2019r afael a\u0302 hyn, mae ein ti\u0302m yn Uned Ymchwil Economi Cymru (WERU) Ysgol Busnes Caerdydd wedi cynnal arolygon blynyddol ar aeddfedrwydd digidol yng Nghymru. Er 2017, rydym ni wedi cyfrifo effaith economaidd digideiddio yn economi Cymru. Mae ein hymchwil wedi datgelu bod busnesau bach a chanolig Cymru\u2019n digideiddio\u2019n barhaus, ond hefyd bod heriau\u2019n parhau i sicrhau y caiff ei ledaenu ar draws pob sector ac ardal yng Nghymru."}, {"text_idx": "#000008", "text": "Disgwylir i\u2019r cyllid ar gyfer yr ymchwil ddod i ben ddiwedd 2020. Felly, er mwyn ystyried ein canfyddiadau a gweld sut y gallai cefnogaeth a pholisi busnes fynd i\u2019r afael ymhellach a\u0302 heriau digidol Cymru, cynhaliom ni ddigwyddiad ar-lein yn gynharach ym mis Rhagfyr."}, {"text_idx": "#000009", "text": "Roedd \u201cTechnolegau digidol yng Nghymru \u2013 effeithiau economaidd a pholisi\u0308au ar adegau cythryblus\u201d yn cynnwys dau seminar digidol."}, {"text_idx": "#000013", "text": "Wel, mae ti\u0302m Uned Ymchwil Economaidd Cymru\u2019n cydnabod pwysigrwydd parhau i archwilio tueddiadau mabwysiadu digidol yng Nghymru yn y dyfodol a\u2019u heffeithiau ar yr economi, a\u2019r potensial sydd gan ddata o\u2019r fath i lywio penderfyniadau polisi."}, {"text_idx": "#000014", "text": "I\u2019r perwyl hwn rydym ni\u2019n gweithio gyda phartneriaid i edrych ar gynlluniau parhad ac rydym ni\u2019n gobeithio parhau a\u0302\u2019n gwaith arolygu yn 2021."}, {"text_idx": "#000019", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]